
రెండు తెలుగు రాష్ట్రాల్లో వినియోగదారులకు అవసరమయ్యే ఆయా నిత్యవసరాల తూకాలు, కొలతలకు వినియోగిస్తున్న సాధారణ కాంటాల ఏర్పాటు తీరుపై గతంలోనే పెద్ద సంఖ్యలో ఫిర్యాదులు వెల్లువెత్తాయి. కొన్ని దుకాణాల్లో యాజమానులు కొలతల విషయంలో గ్రామీణ ప్రాంతాల ప్రజలను మోసం చేస్తున్నారు. ఈ విషయాలపై సంబంధిత శాఖల అధికారులకు ఎన్ని సార్లు ఫిర్యాదులు చేసినా ఫలితం మాత్రం శూన్యం. ప్రభుత్వాలు సరఫరా చేసే రేషన్ సరుకుల విషయంలో కూడా మోసాలు జరుగుతున్నాయని ఫిర్యాదులు వెల్తున్న నేపథ్యంలో, రేషన్ షాపుల్లో ఉన్నటువంటి పాత కాంటాలను తొలగించి వాటి స్థానంలో ఎలక్ట్రానిక్ కాంటాల ఏర్పాటుకు పూనుకుంది. కానీ, అవి అంతంత మాత్రంగానే జరుగుతున్నాయి. ఇంకా పూర్తి స్థాయిలో అమలు కాలేదు. ఇప్పటికైనా ప్రభుత్వాలు స్పందించి, వినియోగదారులకు న్యాయం చేకూరే దిశగా పనిచేయాలి.- శ్రీనివాస్ చిరిపోతుల, వెంకటేశ్వర్లపల్లి, జయశంకర్ భూపాలపల్లి జిల్లా.

rendu telugu rashtrallo viniyogadaarulaku avasaramayye aayaa nityavasaraala thookaalu, kolatalaku viniyogistunna saadhaarana kantala erpaatu teerupai gtamlone pedda sankhyalo firyaadulu velluvettaayi. konni dukaanaallo yaajamaanulu kolatala vishayamlo graameena praantaala prajalanu mosam chestunnaru. ee vishayaalapai sambandhita saakhala adhikaarulaku enni saarlu firyaadulu chesina phalitam maatram shoonyam. prabhutvaalu sarafara chese reshan sarukula vishayamlo kuudaa mosalu jarugutunnaayani firyaadulu veltunna nepathyamlo, reshan shaapullo unnatuvanti paata kaantaalanu tolaginchi vaati sthaanamlo electronic kantala erpaatuku poonukundi. cony, avi antanta maatramgaane jarugutunnaayi. inka puurti sthaayilo amalu kaaledu. ippatikaina prabhutvaalu spandinchi, viniyogadaarulaku nyaayam chekure disagaa panicheyaali.- srinivas chiripotula, venkateswarlapalli, jayasankar bhupalapalli jilla.